Uitspraak in Tlokwe-tussenverkiesingshofgeding voorbehouDie verkiesingshof in Bloemfontein het vandag uitspraak voorbehou in ’n hofgeding tussen die Onafhanklike Verkiesingskommissie en vyf gediskwalifiseerde onafhanklike kandidate in die tussenverkiesing in Tlokwe in Potchefstroom wat môre moet plaasvind. Regter Kenneth Nthiyane het gesê dat die uitspraak moontlik nog voor die verkiesing gemaak sal word, maar dat die redes vir die uitspraak dan later voorgehou sal word. Die kandidate beweer dat hulle onregmatig gediskwalifiseer is nadat sommige OVK-amptenare moedswillig van hul dokumente versteek het. RSG het vanoggend berig dat die kandidate egter in kennis getel is dat al hul dokumentasie in orde was. ’n Senior OVK-amptenaar in Tlokwe is gevolglik met verlof gestuur terwyl die bewerings ondersoek word. Indien Nthiyane in die klaers se guns beslis, sal die tussenverkiesing moontlik uitgestel word.